‘नेवाः पहिचान र विविध आयाम’ विषयमा दुई दिने राष्ट्रिय कार्यशाला
लि नेवाः अर्गनाईजेशन नेपाल च्याप्टरको दुई दिने ‘नेवाः पहिचान र विविध आयाम’ राष्ट्रिय कार्यशाला गोष्ठी यहाँस्थित नयाँबजारको एक पार्टी प्यालेसमा शनिबार पनि हुँदैछ । कार्यशालामा नेवाः पहिचानसँग जोडेर पत्रकारिता, पहिचानजनित अधिकार, भाषा, कला संस्कृतिका विभिन्न विधामा १२ जना व्यक्तित्वहरुले कार्यपत्र प्रस्तुत गर्ने कार्यक्रम रहेकाे छ ।
﻿गोरखापत्र अनलाइन काठमाडौं, जेठ १८ गते । हलि नेवाः अर्गनाईजेशन नेपाल च्याप्टरको दुई दिने ‘नेवाः पहिचान र विविध आयाम’ राष्ट्रिय कार्यशाला गोष्ठी यहाँस्थित नयाँबजारको एक पार्टी प्यालेसमा शनिबार पनि जारी छ । कार्यशालामा नेवाः पहिचानसँग जोडेर पत्रकारिता, पहिचानजनित अधिकार, भाषा, कला संस्कृतिका विभिन्न विधामा १२ जना व्यक्तित्वले कार्यपत्र प्रस्तुत गर्ने कार्यक्रम रहेकाे छ ।जितेन्द्र बज्राचार्यले नेवाः संस्कृति गणेश, शोभा श्रेष्ठले हाकु पटासी र वरिष्ठ पत्रकार पुष्करभक्त माथेमाले नेवाः पहिचानको अतिक्रमण विषयमा कार्यपत्र प्रस्तुत गर्नुहुनेछ । नेवाः अमूर्त संस्कृति अन्तर्गत पत्रकार रत्न महर्जनले येँया पून्हि, विराजकाजी राजोपाध्यायले अण्डा सगुन र त्रिरत्न मानन्धरले दाफाबारे कार्यपत्र प्रस्तुत गर्नुहुनेछ ।हिजाे शुक्रबार कार्यशाला उद्घाटनपछि डा. मिलन शाक्यले नेवाः पहिचानका विविध आयाम, प्राडा चुन्दा बज्राचार्यले नेवाः शिक्षा र सञ्चार विषयमा, वरिष्ठ पत्रकार सुरेशकिरण मानन्धरले नेपाल भाषाको पत्रकारिताले दिशा र लिपि अध्येयता शरद कसाःले नेपाल लिपिको बारे कार्यपत्र प्रस्तुत गर्नुभयाे । यस्तै, किरण के रञ्जितले विश्वमा नेवाः,  प्रेमराज शिल्पकारले पहिचानको लागि भएको आन्दोलन र श्याम मानन्धरले नेपाल संवत् र शंखधर साख्वाको विषयमा हिजाे शुक्रबार कार्यपत्र प्रस्तुत गर्नुभयाे ।शुक्रबार कार्यशालामा गोष्ठी उद्घाटन गर्नुहुँदै संघीय मामिला तथा सामान्य प्रशासन राजेन्द्र श्रेष्ठले संघीयताको मुल मर्म अनुसार व्यवहारिक रुपमा क्रियान्वयन भइरहेको बताउनुभयो । नेपाल संघीय राज्य व्यवस्थामा रुपान्तरित भएकाले विश्वभरका संघीय मुलुकुहरुको छाता संगठनमा आवद्ध हुने तयारी नेपाल सरकारको रहेको जानकारी दिनुभयो ।  श्रेष्ठले नेपालभाषा, संस्कृति र साहित्यको उत्थानमा योगदान दिनुभएको  उल्लेख गर्दै काठमाडौं महानगरपालिका निर्वतमान प्रमुख विद्यासुन्दर शाक्यलगायतलाई सम्मान गर्नुभयो ।निवर्तमान प्रमुख शाक्यले आफ्नो पाँच वर्षे कार्यकालमा ‘येँ देय् म्हसिके’ (काठमाडौं चिनौं) स्थानीय पाठ्यपुस्तक बनाएर नेपालभाषाको माध्यमबाट सामुदायिक तथा संस्थागत विद्यालयमा कक्षा १ देखि ८ सम्म पठनपाठन गराउने व्यवस्था गर्नुभएको थियो । सोही अवसरमा नागरिक अभियन्ता शाक्य सुरेन (सुरेन्द्रमान शाक्य)लाई पनि सम्मान गरिएको थियो ।कार्यक्रममा गोरखापत्र दैनिकका पूर्वसम्पादक पुष्करभक्त माथेमा र कार्यक्रमका अध्यक्ष सुरेन्द्रभक्त श्रेष्ठ र लगायतले भाषा, कला, संस्कृतिको जेगर्ना गर्नको लागि कार्यशालाले थप सहयोग पुग्ने विश्वास व्यक्त गर्नुभयो । –उपेश महर्जन